HeTree/MevakerConcSen huggingface dataset:
לגבי השיחות שנעשו בחו"ל בדצמבר 2009 ,מהטלפון הנייד של ראש המועצה מסרה המועצה באוגוסט 2012 ,כי רעייתו נסעה לחו"ל באותו זמן, "וכפי הנראה בתום לב, לקחה את מכשיר הטלפון שלו.
מר עטר הנחה את הנהלת החשבונות של המועצה לחייב את משכורתו הקרובה בסך האמור".
עיריית סח'נין מסרה במאי 2012 כי את החריגה הגדולה בהיקף השיחות של ראש העירייה יש להסביר בהעמדת הטלפון הנייד שלו לשימוש תושבי סח'נין במסגרת התחרות הארצית לבחירת כוכב הזמר הערבי בישראל (תחרות שבה זכה תושב העיר).
בתשובה נוספת מסרה העירייה בנובמבר 2012 , כי היא מעולם לא שילמה לראש העירייה והסגנים (הנוכחיים והקודמים) תשלומים עבור שימוש בטלפון ביתי, והסכום המגיע להם משימוש כזה עולה על הסכומים החורגים שהעירייה שילמה להם.
המועצה המקומית להבים מסרה כי ראש המועצה לא מימש את זכותו לקבלת החזר חודשי של השיחות שנעשו מהטלפון שבביתו, וכמו כן, הוא אינו משתמש בזכותו לקבל שני עיתונים יומיים במימון הרשות, מאחר שהוא מקבל עדכוני חדשות באמצעות הטלפון הנייד.
המועצה הוסיפה כי השימוש בטלפון נעשה גם במסגרת תפקידיו של ראש המועצה בגופים אחרים (יו"ר הנהלת המתנ"ס בלהבים, יו"ר המחלקה לקשרים בין-לאומי ים במרכז השלטון המקומי ויו"ר איגוד כבאי אש באר שבע והנגב), אשר לא העמידו לרשותו מכשיר.
משרד מבקר המדינה העיר למועצה האזורית הגלבוע, לעיריית ס'חנין ולמועצה מקומית להבים כי בהנחיות משרד הפנים לא נקבע שהרשות המקומית רשאית להגדיל את השתתפותה בהוצאות הטלפון הני יד של ראש הרשות או של סגניו אם לא השתתפה בהוצאות הטלפון הביתי שלהם.
אם סברו המועצות והעירייה כי ראוי לעשות זאת, היה עליהן לפנות למשרד הפנים בבקשה לשנות את נוסח הנחיותיו, ולא לפעול כך על דעת עצמן.
עוד העיר משרד מבקר המדינה לעיריית סח'נין כי המכשיר ניתן לראש העירייה לשימושו שלו, וכי בוודאי לא היה מקום להעמידו לרשות התושבים לשיחות במסגרת תחרות ארצית.
עוד מעיר משרד מבקר המדינה למועצה האזורית הגלבוע כי לפי ההנחיות היא אמנם יכלה להעמיד לרשותם של ראש הרשות וסגניו לצורך נסיעותיהם לחו"ל בלבד טלפון נייד הרשום על שמה.
ואולם ההיקף הגדול של השיחות שנעשו בחו"ל על ידי נבחרי המועצה והסכומים שהמועצה שילמה על כך מעידים כי הם ניצלו לרעה את האפשרות שהועמדה לרשותם וכן את העובדה שמשרד הפנים בהנחיותיו לא הגביל את סכום השיחות בחו"ל.
אשר למועצה המקומית להבים, היא לא הייתה צריכה לשלם עבור שיחות חריגות שביצע ראש המועצה בגלל תפקידיו בגופים אחרים.
עיריית עכו מסרה כי החריגות נעשו רק בחודשים שבהם שהה ראש העירייה בחו"ל במסגרת תפקידו; עיקר החריגה נעשתה בעת שהותו בארה"ב, שבה נפגש עם תורמים רבים.
עוד מסרה העירייה כי אין היא מחזיקה ברשותה "טלפון סלולרי חו"ל", כדי שלא ישמש את נבחרי העירייה ועובדיה הבכירים היוצאים בשליחות לחו"ל, ובכך יוצאת קופת העירייה נשכרת.
(א) עיריית גבעת שמואל ניכתה בפברואר 2012 ,משכרו של ראש העירייה בעקבות הערות משרד מבקר המדינה במהלך הביקורת, את הסכומים החריגים שנשאה בהן בגין הוצאות הטלפון הנייד - 5,885 .
ש"ח (ב) ראש עיריית גבעת שמואל לשעבר, מר זמיר בן ארי, מסר כי הגזבר אישר את תשלום החשבונות ולא העיר לו בכתב או בעל פה על חריגה כלשהי.
סגן ראש העירייה לשעבר, מר אברהם גולדברג, מסר כי הנחיית משרד הפנים בנושא לא הייתה ידועה לו, וכי המכשיר שימש אותו כתחליף למזכירה שהעירייה לא העמידה לרשותו ולצורכי ציבור בלבד.
עיריית רמת השרון מסרה כי השימוש של נבחרי הציבור בטלפון הנייד נעשה לצורכי עבודה בלבד.
היא הוסיפה כי כיום הטלפון הנייד משמש כלי עבודה חשוב ביותר, וראש העירייה מעדיף את השימוש בו על ביצוע שיחות באמצעות קווי העירייה, כדי שלא "לפגום ביעילות עבודת ראש העירייה והתניידותו".
המועצה האזורית שומרון מסרה בתשובתה כי בסך הכול היא לא הגדילה את השתתפותה בתשלום הוצאות הטלפון הנייד של ראש המועצה, מכיוון ש"בפרספקטיבה רב שנתית, ולא נקודתית על פני חודש כזה או אחר.
לא קיימת חריגה מהסכומים הלא מעודכנים הקיימים בחוזר המנכ"ל המיוחד".
משרד מבקר המדינה העיר לעיריות גבעת שמואל ורמת השרון כי הנחיות משרד הפנים קבעו את סכום ההחזר שיהיו זכאים לו נבחרי הציבור עבור שימוש בטלפון הנייד, ואחת היא א ם נעשה לצרכים פרטיים או לצורכי עבודה, וכי על העיריות והמועצה היה לקיים הנחיות אלה כלשונן.
משרד מבקר המדינה העיר למועצה האזורית שומרון כי המכסה שנקבעה היא חודשית, ואם נבחר הציבור חרג ממנה, יש לנכות משכרו את סכום החריגה.
עוד העיר משרד מבקר המדינה לשבע רשויו ת מקומיות אלה כי עליהן לנכות ללא דיחוי משכרם של נבחרי הציבור את הסכומים החריגים ששולמו.
יצוין כי גזברי הרשויות המקומיות הם הנושאים באחריות לניהול ענייני הכספים של הרשויות, וכי היה עליהם להקפיד לפעול לפי הנחיות משרד הפנים ולוודא שהחזר ההוצאות לנבחרי הציבור לא ייעשה בניגוד להן.
בספרי הנהלת החשבונות של עיריית רהט לא היו רשומים ההחזרים החודשיים שלה לנבחרים עבור שיחות הטלפון שלהם לפי החודש שבו ניתנו, ולכן היה קשה לבדוק אם השתתפות העירייה נעשתה על פי הנחיות משרד הפנים, ובמקרים שבהם שילמה העירייה יותר מהסכום ש נקבע בהנחיות - אם נוכה התשלום העודף ממשכורתם של נבחרי הציבור.
משרד מבקר המדינה העיר לעיריית רהט כי עליה להקפיד לרשום על יד כל הוצאה את החודש שבו בוצעה.
ביוני 2012 , לאחר שנעשתה רפורמה בשוק הטלפונים הניידים, הודיע מנכ"ל משרד הפנים למנכ"ל מרכז השלטון המקומי כי בעקבות פנייתו הוא החליט לתקן את הוראות חוזר המנכ"ל הנוגעות להשתתפותן של הרשויות המקומיות בהוצאות הטלפון הנייד של נבחרי הציבור בהן, כלהלן: השלטון המקומי 1707 .
"לאחר בחינת המציאות הקיימת ביחס לשרים וחברי כנסת, ולאור ההוזלה בתעריפי השיחות הסלולריות הוחלט להסיר את הגבלת ההשת תפות הן ביחס לראשי הרשויות והן ביחס לסגניהם בשכר בהתקיים שלושה תנאים".
משרד מבקר המדינה העיר למשרד הפנים כי ראוי היה לתת את הדעת לכך שבהסרת ההגבלות על השתתפותה של הרשות המקומית בעלויות השימוש החודשי במכשיר הטלפון הנייד של נבחרי הציבור, יש משום פתח לדרך פעולה בזבזנית ולא יעילה.
השתתפות בהוצאות הטלפון הנייד של סגן ראש עירייה בתואר 1.
במרץ 2009 העמידה עיריית סח'נין מכשיר טלפון נייד לרשותו של סגן ראש העירייה בתואר (שלא בשכר), מר פארוק זבידאת, ומימנה את עלות השיחות שנעשו מהמכשיר, אף שסגן ראש עירייה בתואר אינו זכאי להחזר הוצאות מכל סוג שהוא.
לדברי ראש עיריית סח'נין, המכשיר נועד לקיים בינו ובין מר זבידאת, האחראי לתיק החינוך בעירייה, קשר רציף וזמין.
עלות שיחות הטלפון ממכשיר זה בשנים 2009 -2011 הסתכמה בכ- 10,800 .
עיריית רמת השרון החזירה בחודשים ספטמבר עד דצמבר 2011 לסגן ראש העירייה בתואר, מר שרגא קירשנר, כ-900 ש"ח עבור שיחות שקיים בטלפון הנייד שלו.
משרד מבקר המדינה העיר לעיריית רמת השרון ולעיריית סח'נין כי סגן ראש עירייה בתואר אינו זכאי להחזר הוצאות מכל סוג שהוא, וכי עליהן לדרוש מהסגנים האמורים להשיב את סכומי הכסף שקיבלו עבור השיחות בטלפון הנייד.
מקדמות על חשבון המשכורת נושא מתן מקדמות על חשבון המשכורת לעובדי הרשויות המקומיות ולנבחריהן לא הוסדר בהסכמי העבודה הקיבוציים ובהנחיות משרד הפנים.
מתן מקדמה לטווח של יותר מחודש כמוהו כמתן אשראי, ויש לו כמה חסרונות: 1.
החזר המקדמה נעשה בלי ריבית והפרשי הצמדה למדד המחירים לצרכן (להלן - הצמדה), ולכן נגרם לרשות המקומית הפסד כספי.
רשות מקומית הנתונה בגירעון כספי ניכר נאלצת לגייס את כספי המקדמות באמצעות הלוואות הנושאות ריבית והצמדה בנקאיות או חוץ-בנקאיות, ולכן נגרם לה הפסד כספי גדול יותר.
סכום המקדמה שתינתן, מספר התשלומים להחזר המקדמה ומועדיהם אינם נקבעים לפי כללים קבועים החלים על כל מקבלי השכר, ובכך נפגע עקרון השוויון.
הבדיקה העלתה כי עיריית רהט נתנה לסגני ראש העירייה מקדמות שלא נועדו להיפרע בשכר ששולם לאחר מועד נ תינתן, אלא ניתנו לטווח הבינוני (עד כמה חודשים), וכך הפכו למעשה להלוואות.
להלן הפרטים: בשנים 2009 -2011 קיבל סגן ראש עיריית רהט, ד"ר עאמר אלהוזייל, מקדמות בסכום כולל של 100,000 ש"ח, מהם 60,000 ש"ח לפחות לטווח של יותר מחודש; סגן אחר, מר רבחי אבואלטייף, קיבל בשנים 2009 -2011 מקדמות בסכום 1708 דוח שנתי63ג .
כולל של 90,000 ש"ח, מהם כ- 35,000 ש"ח לטווח של יותר מחודש.
את מרבית המקדמות (חוץ משתיים) אישר גזבר העירייה.
עיריית רהט אמנם נהגה לתת לעובדיה מקדמות לטווח הקצר (עד חודש) ולטווח הבינוני, אולם המקדמות שניתנו לשני הסגנים חרגו במספרן ובסכומן מהמקדמות שניתנו לעובדים האחרים.
ד"ר אלהוזייל מסר בתשובתו למשרד מבקר המדינה באפריל 2012 כי הובהר לו שהמקדמות נושאות ריבית והצמדה, אך לדבריו: "משום מה לא חויבתי בתשלום ריבית והצמדה ואינני האחראי לכך".
משרד מבקר המדינה העיר לעיריית רהט כי היא הפלתה לטובה את סגני ראש העירייה בהשוואה לעובדי העירייה מבחינת תנאי המקדמות.
יתרה מזו, היה עליה לפנות למשרד הפנים כדי שיבהיר אם סגני ראש העירייה זכאים בכלל לקבל מקדמות מקופתה, מה עוד שמשך תקופת ההחזר שנקבע לסגני ראש העירייה יש בו כדי להעיד שאין מדובר במקדמות כי אם בהלוואות לכל דבר ועניין.
משרד מבקר המדינה מעיר למשרד הפנים כי עליו לקבוע נוהל למתן מקדמות לעובדי השלטון המקומי ולהבהיר אם נבחרי הרשות המקומית זכאים בכלל למתן מקדמות מקופת הרשות המקומית, ואם כן - מהו הסכום המרבי של המקדמה, מהי תקופת ההחזר, מהו סכום ההחז ר החודשי המזערי והאם יחולו על המקדמות תשלומי ריבית והצמדה.
רישום ימי החופשה בחוזר מנכ"ל משרד הפנים ממאי 2004 נקבע כי ראש רשות מקומית וסגניו זכאים ל-26 ימי חופשה בכל שנה, וכי הם יכולים לצבור עד14 ימי חופשה בשנה, ובסך הכול לא יותר מ-70 .
ימי חופשה בחוזר המ נכ"ל גם נקבע כי יש לנהל כרטסת חופשה שבה יירשמו ימי הזכות והחובה של ראש הרשות וסגניו, על פי ההוראות הנוגעות לניצול ימי החופשה שהם זכאים להם.
עיריית סח'נין, עיריית רהט, המועצה המקומית עראבה והמועצה האזורית הגלבוע לא ניהלו כרטסת או רישום אחר בדבר ניצול ימי החופשה של ראשי הרשויות ושל סגניהם.
ראש עיריית ס'חנין, ראש המועצה המקומית עראבה וראש המועצה האזורית הגלבוע וסגניהם (בעבר ובהווה) נהגו שלא לדווח על המועדים שבהם יצאו לחופשה, ורשויות אלה לא דרשו זאת מהם.
ראש עיריית רהט וסגניו וראש עיריית גבעת שמואל לשעבר נהגו לדווח רק באופן חלקי על חופשותיהם.
המועצה המקומית בנימינה -גבעת עדה אמנם ניהלה כרטסת בנוגע לימי החופשה של ראש המועצה וסגנו, אולם לא תמיד נרשמו בה חופשות המנוחה וחופשות החגים שלהם.
עיריית עכו ניהלה בשנים 2004 -2008 כרטסת חופשה, אך לא נרשמו בה חופשות המנוחה והחופשות בחגים של סגן ראש העירייה וממלא מקומו, מר זאב נוימן.
בתיקו האישי של ראש העירייה נמצא כרטיס חופשה לשנת 2008 בלבד, וגם בו לא נרשם ניצול ימי חופשה כלשהם.
בתיקי ראש עיריית אור יהודה וסגניו לא תמיד נמצאו דיווחים בנוגע למספר ימי חופשת המנוחה שני צלו עד שנת 2010 .
בשנת 2009 ניכתה העירייה מימי החופשה של שני הסגנים 7.
75 ימים בלבד, בעיקר בשל היעדרותם מהעבודה בימי חול המועד של פסח וסוכות.
הבדיקה העלתה כי ראש עיריית אום אל-פחם וסגניו, ראש עיריית רמת השרון וראש המועצה המקומית להבים לא דיווחו על מקצת החופשות שלקחו בתקופת כהונתם, ולפיכך לא נוכו ימי חופשות אלה ממספר ימי החופשה שלהם הם זכאים.
במרבית דיווחי החופשה של ראש המועצה האזורית שומרון וסגניו צוינו רק החודש שבו שהו בחופשה ומספר הימים בו, אך לא צוינו מועדי החופשה המדויקים.
המועצה האזורית שו מרון מסרה כי תכנת הנוכחות שברשותה אינה מאפשרת דיווח על תאריכים מדויקים של ימי חופשה, ועל כן ראש המועצה וסגניו מנהלים יומנים בנפרד הכוללים את רישום ימי החופשה.
היא הוסיפה כי תפנה לחברה שבנתה עבורה את התכנה כדי לתת לכך מענה.
משרד מבקר המדינה העיר לראשי רשוי ות מקומיות אלה ולסגניהם כי מוטל עליהם לדווח בקביעות ובאופן ברור על ניצול ימי החופשה העומדים לרשותם, כדי שיהיה אפשר לנהל כרטסת חופשה כנדרש.
אי-רישום ימי חופשה שנוצלו עלול להביא לתשלום פדיון חופשה עבורם שלא כדין כשיסיימו הנבחרים את כהונתם.
עיריית רהט מסרה באפריל 2012 כי הנהלים וההנחיות בדבר רישום ימי החופשה של ראש הרשות וסגניו לא היו ידועים לה, וכי לאחר קבלת הערות משרד מבקר המדינה דיווחו ראש העירייה וסגניו על ימי החופשה שניצלו מתחילת כהונתם, והעירייה רשמה את דיווחיהם במערכת הממוחשבת.
עיריית עכו מסרה כי כרטסת ראש העירייה מתאפסת בכל שנה באופן שאינו מאפשר לו לצבור ימי חופשה מעל המכסה המותרת.
עוד מסרה העירייה כי בעקבות הערות משרד מבקר המדינה הונחתה מנהלת לשכת ראש העירייה לדווח לאגף משאבי אנוש בעירייה על כל יום חופשה (או מחלה) של ראש העירייה.
פדיון ימי חופשה בחוזר מנכ"ל משרד הפנים ממאי 2004 נקבע כי "החל מהקדנציה הנוכחית (לאחר הבחירות הכלליות שנערכו באוקטובר 2003 ) כל הנבחרים הוותיקים כחדשים יהיו זכאים עבור כהונתם לצבור ימי חופשה לצורך פדיון עד 70 יוםההדגשה [ .
ולא ניתן יהיה לפדות ימים עודפים מעבר למכסה הנ"ל ]במקור".
עוד נקבע בהנחיות כי החל מתחילת הקדנציה האמורה "יש לשלם את פדיון ימי חופשה או בתום הקדנציה.
כאמור, לא ניתן לצבור ]של נבחר הציבור[ בתום כהונתו בשכר ימי חופשה מקדנציה לקדנציה".
נוסף על כך נקבע בחוזר כי על ראש הרשות וסגניו שלא ניהלו כרטסת חופשה להגיש בקשה מיוחדת למשרד הפנים לפדיון ימי החופשה שלהם הם זכאים.
הבדיקה העלתה כי מרבית הרשויות המקומיות שנבדקו שילמו פדיון חופשה לנבחרים בסיום תקופת הכהונה, בסוף שנת 2008 .
לעתים נעשה התשלום באישור משרד הפנים, אף שחלק מרשויות אלה חרגו במרבית המקרים מהנחיותיו בנוגע לפדיון ימי החופשה.
להלן חמש דוגמאות 24: 1.
בינואר 2009 שילמה עיריית סח'נין לראש העירייה לשעבר מר מוחמד בשיר ולארבעת סגניו כ - 292,000 ש"ח פדיון ימי חופשה.
כ - 105,000 ש"ח מסכום זה שולמו למר מוחמד בשיר, ראש העירייה היוצא, עבור 70 .
24 ממצאים בנושא זה הועלו גם לגבי אחד מסגניו של ראש עיריית רהט, ראש המועצה המקומית להבים, ראש המועצה הקודם של בנימינה -גבעת עדה וראשי העיריות הקודמים של גבעת שמואל ואום אל-פחם.
ראש העירייה וארבעת סגניו לא הגישו למשרד הפנים בקשה לפדיון ימי החופשה שלהם, כנדרש בחוזר המנכ"ל לגבי נבחרים שלא ניהלו כרטסת חופשה.
הבדיקה העלתה כי בשנת 2004 שהה מר מוחמד בשיר22 יום לפחות בחופשה פרטית בחו"ל (בארבע נסיעות).
הוא לא דיווח על ימים אלה 25 , והעירייה ניכתה באותה שנה רק 12 ימים מימי החופשה העומדים לזכותו.
עיריית סח'נין מסרה בתשובתה מאפריל 2012 כי תבדוק את הנושא, ואם יתברר שהימים שבהם שהה מר בשיר בחו"ל לא נוכו מימי החופשה שהוא היה זכאי להם, הוא יידרש להחזיר את הכסף שקיבל עבורם.
באוגוסט 2009 פנתה חשבת השכר של המועצה האזורית ה גלבוע למנהל תחום (תנאי שירות וגמלאות) ברשויות מקומיות במשרד הפנים (להלן - מנהל התחום).
במכתבה פירטה את שנות כהונתו של ראש המועצה וציינה כי "בקשות לפדיון החופשה לא הוגשו בתום כל קדנציה, וכן לא בוצע רישום של ניצול ימי החופשה, לכן הצטברו לו ימי החופשה עד היום.
עפ"י הבדיקה עם ראש המועצה, הוא נוהג לצאת לחופשה משפחתית בת 5 ימים במהלך חופשת הקיץ/פגרה מרוכזת של המועצה וכן בחוה"מ סוכות ובחוה"מ פסח למשך 3 ימים בכל פעם.
לכן בכל שנה יש ניצול של 11 .
"ימים החשבת ביקשה ממנהל התחום כי יאשר את מספר ימי החופשה שייפדו עבור ראש המועצה.
בספטמבר 2009 אישר מנהל התחום לראש המועצה "פדיון ימי חופשה בסך140 יום, עבור תקופות כהונתו, ב -3 הקדנציות הקודמות, מיום 22.
]כל ההדגשות במקור[ ", שעומדים לזכותו עם סיום תקופות כהונותיו על פי אישור זה שילמה המועצה לראש המועצ ה בחודשים אוגוסט וספטמבר 2009 כ- 177,000 ש"ח, עבור140 .
ימי חופשה באוקטובר 2009 הורתה המועצה לשלם פדיון ימי חופשה לשני הסגנים של ראש המועצה.
הועלה כי המועצה לא פנתה למנהל התחום לקבלת אישורו קודם שהורתה לשלם לשני הסגנים את פדיון ימי החופשה, אף שהדבר נדרש בחוזר מנכ"ל משרד הפנים.
נוסף על כך, היא לא ביקשה מהסגנים פירוט של ימי החופשה שניצלו בשנות כהונתם.
נמצא כי לאחד הסגנים שילמה המועצה בחודשים אוקטובר ונובמבר 2009 כ- 147,000 ש"ח עבור 140 ימי חופשה, וכי לסגן האחר שילמה בחודשים פברואר ומרץ 2010 כ- 121,000 ש"ח עבור 114 ימי חופשה.
בתיקי המועצה לא נמצאו מסמכים שמהם ניתן ללמוד כיצד חושב מספר ימי החופשה המצטברים.
משרד מבקר המדינה העיר למועצה האזורית הגלבוע כי פדיון 114-140 ימי חופשה ייתכן רק אם ראש המועצה האזורית וסגניו לא יצאו בכל שנות כהונתם לחופשה של יותר מ -12 יום בשנ ה בממוצע.
דיווח בדיעבד על ניצול זעום של ימי חופשה - ובייחוד כשהוא נעשה כעבור כמה שנים מעלה ספקות לגבי סבירותו.
25 מר בשיר מסר באפריל 2012 בעניין זה כי נהג לדווח על צאתו לחופשה רק בעל פה, למנכ"ל העירייה, המופקד גם על ענייני החופשה.
המועצה המקומית עראבה שילמה ביולי 2009 לראש המועצה לשעבר מר עלי עסאלה כ- 103,000 ש"ח עבור 70 ימי חופשה, לאחר שקיבלה ב - 2.
09 אישור לכך ממשרד הפנים.
הבדיקה העלתה כי מר עסאלה שהה בחופשה בחו"ל בתקופת כהונתו חמש פעמים לפחות, בסך הכול במשך 28 יום, שעליהם לא דיווח, וממילא הם לא נמחקו מסך ימי החופשה שצבר ואשר שולם בעבורם פדיון.
מר עסאלה מסר בתשובתו מאפריל 2012 כי שלוש נסיעות לחו"ל- נסיעה אחת למצרים ושתי נסיעות לרומניה - היו במסגרת תפקידו כראש המועצה, וכי הנסיעות לרומניה נעשו בעקבות הזמנה של נציגות ועד הסטודנטים "לצורך חלוקת תעודות בוגרי רפואה מכפר עראבה".
משרד מבקר המדינה מעיר כי לא נמצא שמר עסאלה דיווח למליאת המועצה על שלוש הנסיעות האמורות, לא לפניה ן, לקבלת אישורה, ולא לאחריהן, לפיכך לא ניתן לדעת אם נעשו מטעם המועצה ובאישורה, או שנעשו למטרה פרטית, ואזי היה צורך לגרוע את ימי הנסיעה ממאזן ימי החופשה.
בינואר 2008 פנה סגן ראש עיריית עכו מר זאב נוימן למנהל אגף כוח אדם ושכר ברשויות המקומיות במשרד הפנים וביקש לפדות 42 ימי חופשה בנימוק כי "עקב בעיות אישיות נוצר לי הצורך לפדות את ימי החופשה שצברתי בשלוש שנים".
במכתב לא צוין אם העירייה ניהלה רישום של ימי החופשה של סגן ראש העירייה בכרטסת ימי חופשה, ומשרד הפנים לא בירר סוגיה זו עם העירייה.
בעקבות הפנייה אישר משרד הפנים למר נוימן בפברואר 2008 ,, בניגוד להנחיותיו לפדות 41 ימי חופשה עבור השנים 2004 -2006 .
במרץ 2008 , עוד בטרם תמה תקופת הכהונה, שילמה העירייה למר נוימן כ- 44,000 ש"ח ובינואר 2009 שילמה לו עוד כ- 15,000 ש"ח תמורת14 ימי חופשה שנצברו בשנים 2007 -2008 , אף זאת עוד בטרם תמה תקופת כהונתו.
בדצמבר 2008 שילמה עיריית עכו לסגן ראש העירייה לשעבר מר אוסמה גיזאווי26 כ- 76,000 ש"ח, פדיון עבור 70 ימי חופשה.
בתיקו האישי של מר גיזאווי לא נמצא כרטיס ימי חופשה, וכן לא נמצאו בו הסבר על אופן חישוב ימי החופשה שהוא זכאי לפדות ופנייה למשרד הפנים לאישור הפדיון, כפי שנדרש בהנחיות לעשות כאשר כרטסת ימי חופשה אינה מנוהלת.
 משרד מבקר המדינה העיר לראשי הרשויות הללו ולסגניהם כי מוטל עליהם לדווח באופן שוטף על ניצול ימי החופשה העומדים לרשותם, כדי שיהיה אפשר לנהל כרטסת חופשה כנדרש.
היעדר דיווחים שוטפים מביא לרישום חסר שאינו משקף נאמנה את ימי החופשה שניצלו נבחרי הציבור ושל ימי החופשה המגיעים להם, ועלול להביא בסופו של דבר לקבלת תשלומים שלא כדין עבור ימי חופשה שנוצלו.
משרד מבקר המדינה מעיר למשרד הפנים כי הממצאים בעניין זה מחייבים את מינהל תחום ש כר וכוח אדם להדק את פיקוחו ולהימנע מאישור אוטומטי של בקשות לפדיון ימי חופשה.
משרד הפנים מסר בתשובתו מאוקטובר 2012 כי אף עניין זה ייבחן במסגרת הכנת חוזר המנכ"ל שיפורסם בחודשים הקרובים.
26 כיהן בתפקידו עד דצמבר 2008.
ימי מחלה משרד הפנים לא הנחה את הרשויות המקומיות כיצד לנהוג בעת היעדרות נבחר בשכר בשל מחלה, וכן לא הגביל את מספר ימי ההיעדרות ולא קבע אם ימים אלה נחשבים בקביעת השכר.
משרד הפנים גם לא קבע כיצד ידווח הנבחר על ימים אלה (באמצעות הצהרה, אישור רופא או בדרך אחרת).
לפי הנחיות משרד הפנים, אין הנבחרים בשכר זכאים לפדיון ימי מחלה בסוף שירותם.
כל ראשי הרשויות המקומיות וסגניהם שנבדקו לא דיווחו על היעדרות מהעבודה בשל מחלה.
בעניין זה יצוין כי ראש עיריית אום אל -פחם הקודם נעדר מעבודתו בשל מחלה שלושה חודשים ברציפות, מיולי ועד ספטמבר 2007 , ודיווח על כך למינהל משאבי אנוש בעירייה, אך העירייה לא ניכתה ימים אלה משכרו.
משרד מבקר המדינה מעיר למשרד הפנים כי עליו להנחות את הרשויות המקומיות בנוגע לכללי הדיווח על ימי מחלה החלים על נבחרי ציבור, ובין היתר עליו לתת את הדעת למקרים שבהם נעדר נבחר ציבור בשכר בשל מחלה לתקופה ממושכת.
משרד הפנים מסר בתשובתו מאוקטובר 2012 כי עניין זה ייבחן אף הוא במסגרת הכנת חוזר המנכ"ל החדש שיש כוונה לפרסמו בחודשים הקרובים.
החזר הוצאות של ראש הרשות וסגניו הוצאות אש"ל (כיבוד ואירוח) לפי הנחיות משרד הפנים, ראש רשות מקומית וסגניו בשכר רשאים לבחור באחת משתי החלופות האלה: 1.
עבור הוצאות אש"ל ללא צורך בדיווח 2.
לקבל החזר הוצאות אש"ל על פי דיווח לגזברות.
סך החזר ההוצאות נקבע לפי תעריף עובדי המדינה: כ -45 ש"ח לארוחת צהריים מיוני 2009 ועד נובמבר 2010; כ-27 ש"ח לכל ארוחה מדצמבר 2010 .
ואילך ההנחיות קובעות כי אם ראש רשות מקומ ית או סגניו בשכר יבחרו בחלופה הראשונה, הרי שהם לא יהיו רשאים לקבל החזר עבור הוצאות אירוח, למעט עבור הוצאות אירוח רשמי28 .
תשלום חודשי קבוע שסכומו כסכום דמי הכלכלה המשולמים לשרים ולסגניהם 28 לפי ההנחיות שבחוברת תנאי שכר, "אירוח רשמי" הוא אירוע שבו הרשות המקומית מארחת משלחת רשמית מחו"ל או מקבלת ביקור רשמי של משלחות מהארץ שבהן משתתפים נושאי משרה בכירים בשירות המדינה (נשיא המדינה, ראש הממשלה, שר, מנכ"ל או בעל תפקיד דומה) וכן משלחות ממוסדות וארגונים רשמיים בארץ.
מנכ"ל משרד הפנים מסר למנכ"ל מרכז השלטון המקומי ביוני 2012 כי למימון הוצאות האירוח הרשמי אין קשר לחלופה שבחר ראש הרשות.
עוד מסר כי "אירוח רשמי" יכלול גם אירוע בו מארח ראש הרשות גורמי חוץ שונים במסגרת פגישות עבודה מקצועיות.
יצוין כי הנחיית מנכ"ל משרד הפנים מיוני 2012 לא חלה בתקופה הנסקרת.
החזר סכום גלובלי עבור הוצאות אש"ל נבחרי עיריות אור יהודה, גבעת שמואל (ראש העירייה לשעבר), עכו ורהט וכן נבחרי המועצות המקומיות להבים ועראבה והמועצה האזורית שומרון בחרו בחלופה הראשונה וקיבלו במשכורתם תוספת של סכום גלובלי עבור הוצאות אש"ל ( 1,330 ש"ח בדצמבר 2010 ).
הבדיקה העלתה כי מרביתם הגישו בקביעות לגזברות הרשות המקומית חשבוניות עבור "כיבוד ואירוח" במסעדות, והרשות נשאה בעלות הוצאות האירוח אף שהחשבוניות לא היו עבור אירוח רשמי, כמפורט להלן: המועצה המקומית להבים : בשנים 2008 עד 2011 שילמה המועצה המקומית לראש המועצה החזר כנגד יותר מ-170 ,"חשבוניות עבור "כיבוד ואירוח רובן המכריע עבור ארוחות במסעדות, שהגיש לה לפירעון ראש המועצה.
המועצה בחרה להתייחס בתשובתה מיוני 2012 לשש חשבוניות בלבד, שלטענתה הוצאו בגין אירוח רשמי בפגישה בין ראש המועצה לראש עיריית חברון, ששימש לפנים ממלא מקומו של יו"ר מרכז השלטון הפלסטיני; אירוח קבוצה מגרמניה; אירוח קבוצה מרומניה בראשות ראש עירייה מאוסטריה ש"ללהבים קשרים עמה"; אירוח של בעלים ומנהלים של חברה ש"אמורים להעביר שלושה מפעלים ממרכז הארץ"; ושני אירוחים של ראש עירייה מצרפת.
בתשובה נוספת של המועצה בנובמבר 2012 היא מסרה כי כל הוצאות האירוח ששילמה בשנים 2008 -2011 היו בגין אירועים שבהם אירח ראש הרשות גורמי חוץ במסגרת פגישות עבודה מקצועיות.
משרד מבקר המדינה העיר למועצה כי היא לא הבהירה מדוע היה עליה לשאת בעלויות האירוח שפורטו בעשרות חשבוניות אחרות שהגיש לה ראש המועצה לפירעון; יתרה מזו, גם הסבריה שצוינו לעיל לא לוו באסמכתאות מתאימות, מכיוון שבספריה לא נרשמו פרטים לגבי זהות המשתתפים באירוחים אלו ומטרת האירוח.
המועצה המקומית עראבה : סך הוצאות לשכת ראש המועצה המקומית עראבה עבור כיבוד הסתכמו בשנים 2008 -2011 בכ- 197,000 ש"ח.
ברישום פרטי ההוצאות בספרי המועצה לא נעשתה הבחנה בין הוצאות למטרת אירוח ובין הוצאות על רכישת כיבוד למחלקות המועצה השונות.
כל ההוצאות על כיבוד ואירוח נרשמו בכרטסת המועצה כ"כיבודים".
המועצה גם לא ניהלה רישום פנימי או מיון אחר שלפיו ניתן לקבוע את שיעורן של הוצאות למטרת אירוח מסך הוצאות אלו.
המועצה מסרה בתשובתה כי הנחיית משרד הפנים בעניין אירוח רשמי אינה ברורה דייה, מכי וון שלא הובהר בה לאיזה סעיף יש לשייך את ההוצאות.
עוד מסרה כי בהנחיה האמורה גם לא הובהר מיהם בעלי התפקידים שאירוחם נחשב "אירוח רשמי", אלא נכתב בה כי מדובר באירוח של שר, מנכ"ל "או בעל תפקיד דומה", ומאחר שהגדרה זו כללית למדי, לכאורה ניתן לכלול באירוח הרשמי גם אירוח של בכירים נוספים ממשרדי ממשלה.
משרד מבקר המדינה העיר למועצה כי כשהיא אינה בטוחה לגבי הכוונה של הנחיה מסוימת, עליה לבקש ממשרד הפנים הנחיות והבהרות בנושא, וכך היה עליה לעשות גם בעניין זה.
עיריית עכו : בשנים 2008 -2011 הגישו סגני ראש העירייה ולשכת ראש העירייה 26 חשבוניות שהסתכמו בכ- 20,800 ש"ח עבור כיבוד ואירוח במסעדות ובבתי אוכל29 ;19 מהן לא .
29 ההוצאה נרשמה בסעיפי הוצאות שונים, כ גון: כיבודים של לשכת ראש העירייה, כיבודים של אב הבית וכרטסת הוצאות של היועץ הבכיר של ראש העירייה.
כללו את פרטי ההזמנה שנעשתה, ולא צורפו להן מסמכים ובהם פרטים על זהות המשתתפים ועל מספרם.
עיריית עכו מסרה בתשובתה כי ראש העירייה איננו נוהג ככלל להשתתף בארוחות אלא מ ארח בלשכתו "במירב הצניעות" את האורחים המגיעים לעיר.
בתקופה הנסקרת הוא השתתף רק בשתי ארוחות.
עוד מסרה העירייה כי החשבוניות שהוגשו לה לתשלום היו כולן בעד "אירוח רשמי כהגדרתו", ובכלל זה אירוח של שרים, של סנטור מארה"ב ושל סמנכ"ל ממשרד השיכון.
משרד מבקר המדינה מעיר כי ברוב החשבוניות האלו נכתב "אירוח ראש העיר"; בחשבוניות לא צוינו זהות המשתתפים ומטרת האירוח.
לפיכך לא ניתן לוודא כי מדובר אכן ב"אירוח רשמי כהגדרתו".
המועצה האזורית שומרון : בשנים 2008 -2011 שולם לנבחרי המועצה החזר של כ- 9,800 ש"ח עבור 12 חשבוניות שהגישו לתשלום מסעדות לגזברות המועצה, בעד אירוח של אישים שונים.
ההוצאה נרשמה בסעיף "כיבוד - ראש הרשות".
המועצה מסרה כי מדובר בתשלומים ששולמו לספקים מתקציב הפעולות המאושר של המועצה ולא בהחזרי הוצאות לנבחרים, וכי ראש המועצה וסגניו לא הגישו בקשות להחזר עבור חשבוניות אירוח.
משרד מבקר המדינה העיר למועצה כי ההוצאות האלו נזקפו לזכות תקציב לשכת ראש המועצה, ומכיוון שלחשבוניות לא צורפו מסמכים המפרטים את זהותם ומספרם של המשתתפים ואת מטרת האירוח, לא ניתן לוודא כי מדובר באירוח רשמי.
בעניין זה יצוין גם כי המועצה לא התייחסה בתשו בתה לדוגמאות שפורטו בטיוטת הדוח שנשלחה אליה לקבלת תגובתה.
המועצה האזורית הגלבוע : מועצה זו שילמה למר עיד סלים, סגן ראש המועצה, שבחר אף הוא בחלופה הראשונה (דהיינו קבלת החזר גלובלי עבור הוצאות אש"ל שלא על פי דיווח) 6,630 ש"ח לשנת 2011 עבור החזר הוצאות אירוח של אורחים שונים שהתקיימו בביתו ועבור חלק מהאירוחים שהשתתף בהם בצוותא עם ראש המועצה (ראו להלן), אף שלא היה ניתן לקבוע כי היה זכאי לכך.
המועצה מסרה בתשובתה כי מדובר ב"אירוחים רשמיים שהתקיימו בביתו", כגון ביקור סגן שר החוץ ואירוח נציג משרד ראש הממשלה, מכיוון שמביתו "מתאפשרת תצפית על השטחים המיועדים להקמת אזור תעשייה בצד הפלשתיני.
וכן מתאפשרת התרשמות נכונה מיחסי יהודים -ערבים במועצה, המהווים מודל ומשמשים מינוף לגיוס כספים לרשות".
משרד מבקר המדינה מעיר למועצה כי בתיקי המועצה לא נמצאו מסמכים שניתן ללמוד מהם על זה ות המשתתפים ותפקידם.
גם בתשובתה לא המציאה המועצה מסמכים המלמדים על זהות המשתתפים, תפקידם ומועדי האירוח.
לפיכך לא ניתן לקבוע כי מדובר באירוח רשמי.
החזר הוצאות אש"ל על פי דיווח ראש המועצה האזורית הגלבוע, מר דני עטר, בחר בחלופה השנייה: לקבל החזר הוצאות אש"ל על פי דיווח.
הבדיקה העלתה כי בשנים 2008 -2011 שולם לראש המועצה החזר של כ - 73,700 ש"ח בגין84 חשבוניות של מסעדות ובתי עסק שהגיש לתשלום תמורת אירוח של אישים שונים ובהם נציגי ארגונים ועמותות.
בדיקה של 52 מהחשבוניות האמורות העלתה כי התשלום עבור כל אחת מהארוחות שלא הייתה בבחינת אירוח רשמי חרג, לעתים במידה ניכרת, מהתעריף שנקבע לעובדי מדינה, שלפיו נקבע החזר ההוצאות שמקבל ראש רשות שבחר בחלופה השנייה.
ההוצאה נרשמה בסעיף "תקציב כיבוד וקבלת פנים של הנהלת העירייה".
משרד מבקר המדינה העיר למועצה האזורית הגלבוע כי ראש המו עצה זכאי לקבל במשכורתו החזר הוצאות האש"ל על פי דיווח, כפי שבחר לעשות, אך הוא לא היה זכאי לקבל החזר זה כנגד חשבוניות בגין אירוח שאינו "אירוח רשמי" כהגדרתו בהנחיות משרד הפנים.